
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-02287/2013-04
20.06.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 20.06.2014. године, донела је

О Д Л У К У

о акредитацији студијског програма
Утврђује се да ВИСОКА ШКОЛА СТРУКОВНИХ СТУДИЈА ЗА МЕНАЏМЕНТ У САОБРАЋАЈУ са седиштем у  DOCVARIABLE ConvertString(Adresa,1,5) \* MERGEFORMAT Зетска 2-4,  DOCVARIABLE ConvertString(Sediste,1,5) \* MERGEFORMAT НИШ, ПИБ: 106092252 DOCVARIABLE PIB \* MERGEFORMAT , Матични број: 17767526, која је поднела захтев за трансформацију правног облика организовања у ФАКУЛТЕТ ЗА ПРАВО, БЕЗБЕДНОСТ И МЕНАЏМЕНТ „КОНСТАНТИН ВЕЛИКИ“, УНИВЕРЗИТЕТА „УНИОН-НИКОЛА ТЕСЛА“,  испуњава прописане стандарде за акредитацију студијског програма  Основне академске студије - ПРАВО у оквиру поља друштвено-хуманистичких наука и то за 90 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа ВИСОКА ШКОЛА СТРУКОВНИХ СТУДИЈА ЗА МЕНАЏМЕНТ У САОБРАЋАЈУ са седиштем у  DOCVARIABLE ConvertString(Adresa,1,5) \* MERGEFORMAT Зетска 2-4,  DOCVARIABLE ConvertString(Sediste,1,5) \* MERGEFORMAT НИШ, је дана 06.11.2013. године поднела захтев за трансформацију правног облика организовања у ФАКУЛТЕТ ЗА ПРАВО, БЕЗБЕДНОСТ И МЕНАЏМЕНТ „КОНСТАНТИН ВЕЛИКИ“, УНИВЕРЗИТЕТА „УНИОН-НИКОЛА ТЕСЛА“ и захтев за акредитацију студијског програма  Основне академске студије - ПРАВО у оквиру поља друштвено-хуманистичких наука под бројем 612-00-02287/2013-04. 

Студијски програм основних академских студија Права траје четири године, 8 семестара, 240 ЕСПБ. У складу са правилником Националног савета за високо образовање Србије након завршетка студија стиче се звање дипломирани правник.

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе и предлог одлуке, достављени су Комисији за акредитацију и проверу квалитета.
1. Структура студијског програма.
Из достављених података објављених у публикацији установе може се закључити да структура студијског програма Право на основним академским студијама садржи све прописима утврђене елементе и да је усклађена је са захтевима ЕСПБ бодова. Бодовна вредност сваког предмета исказана је у складу са европским системом преноса бодова (ЕСПБ). Студијски предмети су вредновани у зависности од обима програма који се на основу оптерећења вреднују кроз ЕСПБ бодове. Предмети имају вредност од 7 до 8 ЕСПБ бодова а стручна пракса 2 ЕСПБ бода. Обим студија је 240 ЕСПБ. Студијски програм обухвата 25 обавезних предмета, од тога на првој години студија 7, на другој години , трећој и четвртој години по 6 предмета. При томе, уз обавезне предмете студијски програм пружа укупно 7 изборних блокова, на свим годинама студија. Предмети су једносеместрални. У структури студијског програма основних академских студија права заступљене су све групе предмета, и то: академско-општеобразовни, теоријско-методолошки, научно-стручни и стручно-апликативни. Студијски програм садржи све законом предвиђене елементе, уз предвиђени број ЕСПБ.
2. Сврха студијског програма

Студијски програм обезбеђује стицање стицање високог образовања првог степена академских студија које оспособљава за препознатљиву и јасно дефинисану професију дипломираног правника. Студијски програм Право по завршеним основним академским студијама омогућује наставак образовања и даље стручно усавршавање мастер академским студијама. Сврха програма је јасно и недвосмислено формулисана - да се обезбеди квалитетно и ефикасно образовање које ће оспособити студенте за самосталан рад у професијама и занимањима у области права, односно за извршавање конкретних радних задатака на различитим правно пословним функцијама. Сврха студијског програма у потпуности је усклађена са општом мисијом Установе. Сврха овог студијског програма у потпуности је усклађена са општом мисијом и циљевима Установе.

3. Циљеви студијског програма
Из достављене документације може се закључити да су циљеви студијског програма јасно дефинисани и да су формулисани на разумљив и прихватљив начин. Установа наводи да студијски програм има за циљ да студентима омогући стицање општих и посебних теоријских и практичних знања и вештина те да их оспособи да схватају, правилно тумаче и примењују право, да критички преиспитују важеће правне норме, као и да овладају методима, поступцима и процесима истраживања.

4. Компетенције дипломираних студената
Наведене су опште и посебне способности које студенти стичу савладавањем програма, У документацији постоји прилог додатак дипломи који је у складу са предвиђеним стандардима.

5. Курикулум
Структура курикулума обухвата распоред премета, фонд часова и број ЕСПБ. Број часова активне наставе је 20,25 часова недељно. Број испита које студент мора да положи је 31 од чега је је обавезних предмета 24. За сваки наставни предмет је наведен назив, шифра, име предметног наставника, изборност, број ЕСПБ бодова, година и семестар у коме се предмет држи, циљ, исход и садржај предмета, препоручена литература, број часова и методи извођења наставе у току семестра, као и начин оцењивања знања студената укључујући све предиспитне активности. У структури студијског програма основних испоштован је стандард о заступљености групе предмета у односу на укупан број ЕСПБ бодова. 

6. Квалитет, савременост и међународна усаглашеност студијског програм.

Студијски програм је, базично, усклађен са савременим захтевима струке и наставе и упоредив је са сличним програмима на иностраним универзитетима. Тачна је констатација из достављеног материјала да је програм дефинисан тако да представља релативно самосталну и заокружену целину оних знања која су релевантна за студијски програм. У достављеном материјалу се наводи да је студијски програм компатибилан са одговарајућим програмима који се реализују на следећим иностраним високошколским установама: Правни факултет Универзитета у Љубљани, Правни факултет Свеучилишта у Загребу и Правни факултет Универзитета у Болоњи (Италија). Увидом у програме наведених факултета могуће је уочити одређена одступања и разлике (посебно, на пример, у односу на програм Правног факултета у Болоњи) у односу на програм за који се тражи акредитација. Ове разлике су разумљиве и у границама толеранције.

7. Упис студената
Увидом у конкурс за упис, може се закључити да се уписује 90 студената у прву годину на овај студијски програм, што је у складу са стандардима жељеног броја студената по наставнику. Увидом у листу просторија установе, закључује се да располаже прописаним просторним капацитетима за извођење наставе планираном броју уписаних студената, али да се при томе занемари податак да су исти просторни капацитети наведени за све студијске програме, студијске програме свих нивоа, те се поставља питање да ли заиста постоје расположиве могућности установе приликом сагледавања наведених чињеница. Редослед кандидата за упис на студије првог степена утврђује се на основу општег успеха постигнутог у средњем образовању и резултата постигнутих на пријемном испиту - тест из опште културе и информисаности.

8. Оцењивање и напредовање студената
За сваки испит је утврђен број ЕСПБ бодова које студент стиче полагањем. Наведено је да број ЕСПБ бодова за поједини предмет утврђен је на основу потребног радног оптерећења студента у савлађивању предметне материје, с тим да је свим предметима  додељено од 7 или 8 ЕСПБ бодова. Препоручује се да се на основу обима градива и количине потребне препоручене литературе за савладавање истог, утврди прецизније оптерећење. Оцењивање студената врши се непрекидним праћењем рада студената и на основу поена стечених у предиспитним обавезама и на испиту. Предвиђено је да је минималан број поена које студент може да стекне испуњавањем предиспитних обавеза током наставе 45, а максимални 70, од укупно 100 поена. У прилозима су дати статистички подаци о напредовању студената на студијском програму. За сваки предмет је јасно назначен начин стицања поена кроз различите активности студената у зависности од типа предмета. Систем вредновања рада студената узима у обзир специфичности појединих предмета, оспособљеност студената за различите активности у складу са годином студија, као и изборност предмета.

9. Наставно особље
Укупан број наставника ангажован на студијском програму је 19 и довољан је да покрије укупан број часова наставе на датом студијском програму. Просечан број часова по наставнику недељно је 2.58 - 2.88. За све наставнике ангажоване са пуним радним временом су приложене фотокопије радних књижица, док су за наставнике ангажоване са непуним радним временом приложени уговори о раду. Број наставника са пуним радним временом износи 11, док је по уговору ангажовано 8 наставника. Наставници са пуним радним временом држе више од 70% активне наставе. Испуњени су сви законски услови везани за датуме избора и године живота наставника. 16 од 19 ангажована наставника има стечено звање доктора наука што је у складу са стандардом. На студијском програму је ангажовано 19 сарадника, што је довољно за реализацију програма. Сарадници имају просечно оптерећење 5.68/6.75 часова активне наставе недељно на студијском програму. Квалификације наставног особља одговарају нивоу њихових задужења. У књизи наставника се налазе подаци о свим наставницима ангажованим на студијском програму. Наставници углавном поседују документоване референце које их квалификују као компетентне за наставне предмете које држе на овом студијском програму. Величина групе за вежбе на основним студијама за академско-општеобразовне и теоријско-методолошке предмете до 50 студената, а за научно-стручне и стручно-апликативне до 30 студената.

10. Организациона и материјална средства
Установа располаже са сопственим простором и простором у закупу. Сопствени простор се налази у Зетској улици бр. 2-4. Простор у закупу је на следећим локацијама: Шумадијска 1, 12. Фебруар бб, Вишеградска 33, Бул. Цара Константина 80-86 и ЈНА 6. Све локације су у Нишу. У закупу је 2.660 m2, а у власништву 645.35 m2, укупно 3305 m2. Према приложеним подацима у Табели 10.1 установа располаже одговарајућом структуром простора, а у складу са захтевима стандарда који се односи на ресурс простор. Ипак примећено је да би број локација на којима се одвија делатност установе могао да се смањи.. Према приложеној табели 10.2 установа располаже са потребном опремом. Установа је навела 226 књига које су уско везане за овај студијски програм. Обезбеђена је покривеност предмета уџбеничком литературом.

11. Контрола квалитета
Установа је доставила веома детаљну документацију о процесу самовредновања из које се може уочити приврженост развоју система квалитета. Није јасно да ли је Установа предала КАПК-у захтев за спољашњу проверу квалитета, чиме би у потпуности доказала да систематски ради на примени и обезбеђењу квалитета свих елемената наставног процеса и студијских програма. 

Извесно је, пошто је реч о тренсформацији високе школе струковних студија у академску установу, да ће она бити акредитована тек после завршеног рада комисије за посету и уверавања КАПК-а да ће постојећа школа струковних студија престати са реализацијом свих програма струковних студија.

12. Студије на даљину
Нису планиране студије на даљину.
1. Број наставника на студијском програму= 17
Број наставника са пуним радним временом= 11
Број наставника са непуним радним временом= 6
2. Број сарадника на студијском програму= 16

Број сарадника са пуним радним временом= 3
Број сарадника са непуним радним временом= 13
3. Трајање програма= 4 године, 8 семестара
4. Број ЕСПБ бодова= 240
5. Број студената који се уписује на прву годину= 90
6. Укупан број студената на свим годинама= нов програм
7. Број часова активне наставе за студенте: I= 21, II= 21, III= 20, IV= 20, V= 19, VI= 21, VII= 24, VIII= 16
8. Број часова предавања за студенте: I= 12 , II= 12, III= 11, IV= 11, V= 11, VI= 11, VII= 12, VIII= 8
9. Проценти предмета по категоријама: АО= 16,45 %, ТМ= 19,41%, НС= 34,21%, СА= 29,93%
10. Проценат изборности на програму= 24,17%
11. Укупно часова активне наставе недељно коју држе наставници= 49
12. Укупно часова активне наставе недељно коју држе сарадници= 108
13. Просечно оптерећење наставника на програму= 2,88
14. Просечно оптерећење сарадника на програму= 6,75
15. Просечно оптерећење наставника на установи= 3,89

16. Просечно оптерећење сарадника на установи= 9,26

17. Број наставника са укупним оптерећењем већим од 12= 0

18. Проценат наставе коју држе наставници са пуним радним временом= 75,51%
19. Бруто простор= 3.305,35 м2
20. Број књига релевантних за студијски програм= 141
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT  ВИСОКА ШКОЛА СТРУКОВНИХ СТУДИЈА ЗА МЕНАЏМЕНТ У САОБРАЋАЈУ, која је поднела захтев за трансформацију правног облика организовања у ФАКУЛТЕТ ЗА ПРАВО, БЕЗБЕДНОСТ И МЕНАЏМЕНТ „КОНСТАНТИН ВЕЛИКИ“, УНИВЕРЗИТЕТА „УНИОН-НИКОЛА ТЕСЛА“,  за студијски програм  Основне академске студије - ПРАВО  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

- високошколској установи

- архиви КАПК

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ студијског програма
ВИСОКА ШКОЛА СТРУКОВНИХ СТУДИЈА ЗА МЕНАЏМЕНТ У САОБРАЋАЈУ са седиштем у  DOCVARIABLE ConvertString(Adresa,1,5) \* MERGEFORMAT Зетска 2-4,  DOCVARIABLE ConvertString(Sediste,1,5) \* MERGEFORMAT НИШ, ПИБ:  DOCVARIABLE PIB \* MERGEFORMAT 106092252 DOCVARIABLE PIB \* MERGEFORMAT , Матични број: 17767526, која је поднела захтев за трансформацију правног облика организовања у ФАКУЛТЕТ ЗА ПРАВО, БЕЗБЕДНОСТ И МЕНАЏМЕНТ „КОНСТАНТИН ВЕЛИКИ“, УНИВЕРЗИТЕТА „УНИОН-НИКОЛА ТЕСЛА“, испунила је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма   Основне академске студије - ПРАВО у оквиру поља друштвено-хуманистичких наука и то за 90 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

